Á vef Norðurþings hefur verið opnað Gagnatorg þar sem nálgast má upplýsingar um íbúatölur , fjárhagsleg málefni sveitarfélagsins og rekstrartölur málaflokka síðustu þrjú ár . Markmiðið með Gagnatorginu er að gera upplýsingar úr rekstri sveitarfélagsins aðgengilegri og að auka gagnsæi í fjármálum og stjórnsýslu . Upplýsingarnar birtast meðal annars með myndrænni framsetningu í súlu - og línuritum . Gagnatorgið er í stöðugri þróun og verður upplýsingum bætt þar inn jafnóðum og þær liggja fyrir . Allar ábendingar eru vel þegnar og má senda á netfangið nordurthing@nordurthing.is Er það von okkar að íbúar og aðrir hafi gagn og gaman af þeirri viðbót sem gagnatorgið er við upplýsingagjöf sveitarfélagsins .